Kadri:   Hoone ruumiprogrammi koostamisel on aluseks võetud tugevasse keskklassi kuuluv 2-3 lapsega peremudel. Plaanilahendus on sisult üsna tüüpiline : esi mesel korrusel asub suur avatud eluruum, mille raamesse  jäävad elutuba, söögituba ning köök, lisaks on esimesel korrusel veel majandusruum ning kabinet. Peamise elutsooni puhul on tegemist küll ühe avatud õhuruumiga, kuid siiski asub iga funktsionaalne üksus eraldi ning on selgelt piiritletud. Et tuua hoonesse avarust ja õhku, ulatub elutuba osaliselt läbi kahe korruse, tekitades ühtlasi katusekorruse trepihallis toreda siserõdu.   Katusekorrusel asuvad kummalgi pool halli magamistoad ning trepiga külgneb vannituba. Kuna näidismaja puhul ehitatakse  krundile eraldis eisev saunahoone, siis elumajas leiliruum puudub. Siiski on näidismajas majandusruumi juurde alles jäetud duširuum, mõeldes eelkõige õuest naasvale pisiperele, hoolsale pühapäevaaednikule ning koeraomanikele.   Krundi kõige privaatsemasse nurka, elutoa ning kabineti vahele, jääb puitterrass, mis kulgeb ümber maja nurga kogu edelapoolse o tsaseina pikkuses.